Diari Oficial de la Generalitat Valenciana


Sumari del DOGV 9408, del 19-08-2022 (2022/7605)

ACORD de 5 d'agost de 2022, del Consell, pel qual s'autoritza una transferència de crèdit entre capítols i programes de la Conselleria d'Educació, Cultura i Esport per import de 3.900.000 euros, amb la finalitat d'incrementar la dotació del capítol 2 en el programa 421.20, Administració de personal. Expedient 09.014/22-128.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9408

Data del DOGV
:   19-08-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/7605


Data del document
:   05-08-2022

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 5 d'agost de 2022, del Consell, pel qual s'autoritza una transferència de crèdit entre capítols i programes de la Conselleria d'Educació, Cultura i Esport per import de 3.900.000 euros, amb la finalitat d'incrementar la dotació del capítol 2 en el programa 421.20, Administració de personal. Expedient 09.014/22-128. [2022/7605]  
Amb càrrec al capítol 2 del programa 421.20, Administració de personal, de la Conselleria d'Educació, Cultura i Esport, s'imputen les despeses necessàries per a dur a terme els processos selectius de personal docent que es gestionen per la Direcció General de Personal Docent i que en gran part corresponen a dietes i assistències de les comissions de selecció i tribunals que es constitueixen per a això. Durant l'exercici 2021, a causa del gran nombre de persones inscrites per a aquestes proves i a les circumstàncies excepcionals produïdes de la covid-19 va caldre incrementar el nombre de tribunals amb la finalitat de complir amb els plans de contingència establits, de reduir la ràtio d'opositors per tribunal i poder finalitzar els processos selectius per a l'adjudicació de l'inici del curs. Conseqüència d'això una vegada calculades les liquidacions dels diferents òrgans tècnics de selecció d'educació secundària, formació professional i Escola oficial d'idiomes, les despeses han superat àmpliament les previsions inicials.  
  
Per a fer front a aquestes majors despeses la Conselleria d'Educació, Cultura i Esport, planteja la necessitat d'incrementar en 3.900.000 euros la dotació per a despesa de funcionament del programa 421.20. En tractar-se de despesa destinada a la prestació de serveis públics fonamentals recollits en l'article 15 de la LOFCA i d'acord amb les excepcions previstes en l'article 49.1.c de la Llei d'hisenda pública, sector públic instrumental i subvencions, proposa que es finance mitjançant la transferència de disponibilitats existents en la línia de transferència T8254 que finança la delegació de competències en infraestructures educatives en educació secundària, de l'annex de transferències i subvencions de capital del programa 421.70, Infraestructures educatives, derivades d'una reprogramació de les obres i actuacions que finança, que segons informa la citada conselleria, no estan vinculades a compromisos pendents ni a finançament finalista.  
  
A aquest efecte i en virtut del que es disposa en els articles 21 i 23 de la Llei 8/2021 de pressupostos de la Generalitat per a l'exercici 2022 i 49.1.c de la Llei 1/2015, d'hisenda pública, sector públic instrumental i de subvencions, el Consell, a proposta de la Conselleria d'Hisenda i Model Econòmic, adopta el següent  
  
  
ACORD  
  
Primer  
Autoritzar una minoració de crèdit en l'aplicació 44.32.72.358.85.5 per import de 3.900.000 euros, conseqüència de minorar, en l'annex de transferències i subvencions de capital del programa 421.70 Infraestructures educatives, la dotació de la línia de transferència T8254, segons el següent detall:  
Segon  
Autoritzar un increment de crèdit en l'aplicació 92.03.98.992.08.7 per import de 3.900.000 euros  
  
València, 5 d'agost de 2022  
  
La consellera secretària accidental del Consell,  
MIREIA MOLLÀ HERRERA